turjo4nis/wikipedia-bn-dump-20250701 huggingface dataset:
ঢাকা বিশ্ববিদ্যালয় পত্রিকা

ঢাকা বিশ্ববিদ্যালয় পত্রিকা ১৯৭৩ থেকে প্রকাশিত শিক্ষায়তনিক গবেষণাধর্মী সাময়িকী। উন্মুক্ত প্রবেশাধিকার বিশিষ্ট পত্রিকায় সাহিত্য, ইতিহাস, ধর্ম, দর্শন, চারুকলা, সঙ্গীত, ব্যবসা-বাণিজ্য, আইন, বিজ্ঞান, সামাজিক-বিজ্ঞান, জীববিজ্ঞান, অর্থনীতি, রাজনীতি প্রভৃতি বিষয়ে বাংলায় লেখা গবেষণামূলক প্রবন্ধ প্রকাশ করে। সিরাজুল ইসলাম চৌধুরী পত্রিকাটির প্রতিষ্ঠাতা সম্পাদক ছিলেন। ঢাকা বিশ্ববিদ্যালয়ের অর্থায়ণে পত্রিকাটি বিশ্ববিদ্যালয়ের সকল শিক্ষকের জন্য প্রকাশ ও  সরবরাহ করা হয়।

প্রকাশনা ইতিহাস 
১৯৭৩ সালের ডিসেম্বরে প্রথম সংখ্যা প্রকাশিত হয়। ১৯৭৯ থেকে ১৯৭৬ পর্যন্ত এটি বার্ষিক পত্রিকা হিসেবে বছরে একবার ছাপা হতো। ১৯৭৭ থেকে ১৯৮৩ পর্যন্ত ষান্মাসিক হিসেবে বছরে দুবার প্রকাশ হয়। ১৯৮৪ সালে জুন ও অক্টোবর সংখ্যা হিসেবে দুবার প্রকাশিত হয়। ১৯৮৫ সাল থেকে পত্রিকাটি নিয়মিত ফেব্রুয়ারি, জুন ও অক্টোবর মাসে প্রকাশিত হচ্ছে।

বাছাই ও সম্পাদনা 
বিভিন্ন বিষয়ে গবেষকদের দুই কপি পাণ্ডুলিপি জমা নেওয়া হয়। মূল সম্পাদক ছাড়াও সম্পাদনা পরিষদ প্রবন্ধ প্রকাশের জন্য পান্ডুলিপি বাছাই করেন। বাছাইকৃত প্রবন্ধ পর্যালোচনার জন্য সংশ্লিষ্ট বিষয়-বিশেষজ্ঞদের পাঠানো হয় এবং তাদের মতামতের ভিত্তিতে সেগুলি প্রকাশ করা হয়। প্রতিষ্ঠা শুরুর পর পত্রিকাটিতে ঢাকা বিশ্ববিদ্যালয়ের শিক্ষক, গবেষক ও অধিভুক্ত কলেজের শিক্ষকদের গবেষণা-নিবন্ধ প্রকাশিত হতো; ১৯৯৭ সাল থেকে বিশ্ববিদ্যালয়ের বাইরের গবেষকদের লেখা গ্রহণ ও প্রকাশ শুরু হয়।

তথ্যসূত্র

ঢাকা বিশ্ববিদ্যালয়
শিক্ষায়তনিক গবেষণা পত্রিকা
বাংলা ভাষার গবেষণা পত্রিকা
চাচ্চু আমার চাচ্চু

চাচ্চু আমার চাচ্চু ২০১০ সালে মুক্তিপ্রাপ্ত পি এ কাজল পরিচালিত বাংলা ভাষার বাংলাদেশী নাট্য চলচ্চিত্র। এতে প্রধান ভূমিকায় অভিনয় করেন শাকিব খান, অপু বিশ্বাস, দীঘি, রাজ্জাক, সুচরিতা, মিজু আহমেদ ও রেহানা জলি।

পটভূমি

অভিনয়শিল্পী 
 শাকিব খান - রাফাত মালিক
 অপু বিশ্বাস - বুবলি তালুকদার
 প্রার্থনা ফারদিন দিঘী - তৃপ্তি
 রাজ্জাক - রফিক মালিক
 সুচরিতা - তৃপ্তির মা
 মিজু আহমেদ - সুলতান শিকদার
 রেহানা জলি - শাহানা
 সুব্রত - ইন্সপেক্টর
 বেগম মন্টু - আসাদের মা
 আমির সিরাজী - জব্বার তালুকদার

সাউন্ডট্রাক 

সাউন্ডট্র্যাকটির সুর করেছেন ইমন সাহা এবং শওকত আলী ইমনের সুর করা একটি গান, যাতে মোট ছয়টি গান রয়েছে। সাউন্ডট্র্যাকের অডিও অ্যালবামটি ৫ সেপ্টেম্বর ২০১০ এ প্রকাশিত হয়। সাবরিনা পড়শী চলচ্চিত্রের টাইটেল ট্র্যাক "তুমি আমার বন্ধু খেলার সাথী" দিয়ে তার প্লেব্যাকে আত্মপ্রকাশ করেছিলেন। এটি ২০০৯ সালে রেকর্ড করা হয়েছিল, এটি তার প্রথম স্টুডিও রেকর্ডিংও ছিল।

তথ্যসূত্র

বহিঃসংযোগ 

 
 

২০১০-এর চলচ্চিত্র
বাংলাদেশী চলচ্চিত্র
হর্ষবর্ধন নেওটিয়া

হর্ষবর্ধন নেওটিয়া ( জন্ম- ১৯ জুলাই ১৯৬১) হলেন একজন ভারতীয় শিল্পপতি, শিক্ষাবিদ, কলকাতা ভিত্তিক 'অম্বুজা-নেওটিয়া' গোষ্ঠীর কর্ণধার।  ১৯৯৯ খ্রিস্টাব্দে ভারত সরকার বাণিজ্য ও শিল্পে অবদান রাখার জন্য দেশের চতুর্থ সর্বোচ্চ বেসামরিক সম্মান পদ্মশ্রী প্রদান করে।

জন্ম ও শিক্ষা জীবন 
হর্ষবর্ধন নেওটিয়ার জন্ম ১৯৬১ খ্রিস্টাব্দের ১৯ জুলাই  পশ্চিমবঙ্গের রাজধানী কলকাতার এক বিশিষ্ট মাড়োয়ারি পরিবারে।  পিতা বিনোদ কুমার নেওটিয়া ছিলেন বিশিষ্ট ভারতীয় শিল্পপতি, উদ্যোক্তা, শিল্প সংগ্রাহক ও জনহিতৈষী  সুরেশকুমার নেওটিয়ার কনিষ্ঠ ভ্রাতা। শতবর্ষ আগে এদের পূর্বপুরুষ রাজপুতানা তথা রাজস্থান হতে কলকাতায় আসেন।  হর্ষবর্ধনের বিদ্যালয়ের পাঠ কলকাতার 'লা মার্টিনিয়ার ফর বয়েজ স্কুল'-এ। পরে কলকাতার সেন্ট জেভিয়ার'স কলেজ থেকে বাণিজ্যে অনার্সসহ  কলকাতা বিশ্ববিদ্যালয়ের স্নাতক হন। যুক্তরাষ্ট্রের হার্ভার্ড বিজনেস স্কুলের এক্সিকিউটিভ এডুকেশন প্রোগ্রামের - ওনার প্রেসিডেন্ট ম্যানেজমেন্ট প্রোগ্রাম (OPM) সম্পন্ন করেন।

কর্মজীবন 
হর্ষবর্ধন নেওটিয়া পশ্চিমবঙ্গ সরকারের সাথে অংশীদারিত্বে "বেঙ্গল অম্বুজা হাউজিং ডেভেলপমেন্ট লিমিটেড" নামে ভারতে প্রথম যৌথ সেক্টর কোম্পানি প্রতিষ্ঠা করেন, যার সাহায্যে ভারতের শহরাঞ্চলে সামাজিক আবাসন উন্নয়নের ধারণা ও প্রসার সম্ভাবনা উন্মুক্ত হয়। তার প্রথম প্রকল্প, "উদয়ন" কে ভারতের কেন্দ্রীয় সরকার 'মডেল হাউজিং প্রকল্প' হিসাবে ঘোষণা করে।  এছাড়াও তাদের পারিবারিক অম্বুজা-নেওটিয়া গ্রুপ কোম্পানি যে যে রিয়েল এস্টেট তথা ভূসম্পত্তির প্রকল্প সফলভাবে সম্পন্ন করে সেগুলি হল -

উদয়ন~দ্য কন্ডোভিল, উজ্জ্বলা~দ্য কন্ডোভিল, উপহার~দ্য কন্ডোভিল, ইকোস্পেস বিজনেস পার্ক, ইকোস্টেশন, কলকাতার তাজ সিটি সেন্টার, তাজ চিয়া কুটির, রাজকুটির IHCL নির্বাচন , উতলিকা লাক্সারি, কলকাতার সল্টলেক ও নিউ টাউনে, শিলিগুড়ি, হলদিয়া, রায়পুর এবং পাটনায় নির্মিত সিটি সেন্টার, 'রায়চক অন গ্যাঞ্জেস' এবং পাঁচতারা বিলাসবহুল AltAir বুটিক হোটেল।

হর্ষবর্ধন নেওটিয়া 'ফেডারেশন অফ ইন্ডিয়ান চেম্বার অফ কমার্স অ্যান্ড ইন্ডাস্ট্রি'-এর একজন সক্রিয় সদস্য এবং সাবেক সভাপতি। এছাড়াও, 'অল ইন্ডিয়া ম্যানেজমেন্ট অ্যাসোসিয়েশন' এর সাবেক সভাপতি। তিনি বর্তমানে ইন্ডিয়া ব্র্যান্ড ইক্যুইটি ফাউন্ডেশন (IBEF) ট্রাস্টিদের একজন, ইন্দিরা গান্ধী ন্যাশনাল সেন্টার ফর দ্য আর্টস (IGNCA), এবং ন্যাশনাল ইনস্টিটিউট অফ টেকনিক্যাল টিচার্স ট্রেনিং অ্যান্ড রিসার্চ (NITTTR) এর চেয়ারম্যান। তিনি পশ্চিমবঙ্গ হেরিটেজ কমিশনেরও একজন সদস্য। তিনি  নেওটিয়া বিশ্ববিদ্যালয়ের আচার্য পদেও আসীন আছেন।

হর্ষবর্ধন কলকাতার ইন্ডিয়ান ইনস্টিটিউট অফ ম্যানেজমেন্ট বোর্ড অফ গভর্নরস এর সদস্য। খড়্গপুরের আই আই টি ,  জওহরলাল নেহরু বিশ্ববিদ্যালয়ের বোর্ড অফ গভর্নরস এর সদস্য ছিলেন।

পুরস্কার ও সম্মাননা 

 সামাজিক আবাসন ক্ষেত্রে অবদান রাখার জন্য তিনি ১৯৯৯ খ্রিস্টাব্দে বাণিজ্য ও শিল্প উদ্যোগে দেশের চতুর্থ সর্বোচ্চ বেসামরিক সম্মান  পদ্মশ্রীতে ভূষিত হন ।  
তিনি ইয়াং প্রেসিডেন্টস অর্গানাইজেশন কর্তৃক 'লিগ্যাসি অফ অনার' পুরস্কারে ভূষিত হন।
 পশ্চিমবঙ্গের বিদ্যাসাগর বিশ্ববিদ্যালয় তাকে সাম্মানিক ডিলিট ডিগ্রি প্রদান করে।
 ভারতের অল ইন্ডিয়া ম্যানেজমেন্ট অ্যাসোসিয়েশন তাকে সাম্মানিক লাইফ ফেলোশিপ প্রদান করে। 
ড.হর্ষবর্ধন নেওটিয়া পশ্চিমবঙ্গে ইসরায়েলের অনারারি কনসাল হিসাবে কাজ করেন ।

তথ্যসূত্র 

বাণিজ্য ও শিল্পে পদ্মশ্রী প্রাপক
জীবিত ব্যক্তি
কলকাতার ব্যবসায়ী
১৯৬১-এ জন্ম
কলকাতা বিশ্ববিদ্যালয়ের প্রাক্তন শিক্ষার্থী
ঠগ বহরম

ঠগ বহরম ( – ১৮৪০), বহরম জমাদার এবং ঠগবাজদের রাজা নামেও পরিচিত, ১৮শ শতকের শেষের দিকে ও ১৯শ শতকের গোড়ার দিকে মধ্য ভারতের আওয়াধ অঞ্চলে সক্রিয় ঠগ দলের একজন হোতা ছিলেন, এবং তাকে প্রায়শই বিশ্বের অন্যতম সেরা ধারাবাহিক খুনি হিসাবে উল্লেখ করা হয়। তিনি ১৭৯০ থেকে ১৮৪০ সালের মধ্যে শ্বাসরোধ করে ৯৩১টি হত্যাকাণ্ডের সাথে জড়িত থাকতে পারেন বলে ধারণা করা হয়, যদিও শুধুমাত্র ১২৫টি নিশ্চিত করা যায়; শ্বাসরুদ্ধ করে খুন করার জন্য তার দলের লোকেরা মূলত একটি ঐষ্টিক রুমালকে শ্বাসরোধক বা গ্যারোট হিসেবে ব্যবহার করতেন।

জীবনী
বহরমকে ৯৩১টি খুনের ঘটনায় সন্দেহ করা হলেও, ১৮৩০-এর দশকে ইস্ট ইন্ডিয়া কোম্পানির ঠগি ও ডাকাতি দপ্তরের কর্মকর্তা জেমস প্যাটন, যিনি ঠগির উপর একটি পাণ্ডুলিপি লিখেছিলেন, তিনি বহরমকে উদ্ধৃত করে লিখেছেন যে বহরম ৯৩১টি মামলায় "উপস্থিত" ছিলেন এবং "আমি নিজের হাতে প্রায় ১২৫ জনকে শ্বাসরোধ করে খুন করেছি, এবং আরও ১৫০ জনের শ্বাসরুদ্ধ করে  খুন হতে দেখেছি"

বহরম খুন করার জন্য শ্বাসরোধক হিসেবে তার কমরবন্ধ অথবা রুমালের ব্যবহার করতেন।

আরও দেখুন
১৯০০ সালের পূর্বে ধারাবাহিক খুনিদের তালিকা
দ্য ডেডলি ডজন: ইন্ডিয়া'স মোস্ট নটোরিয়াস সিরিয়াল কিলার্স

তথ্যসূত্র

১৭৬০-এর দশকে জন্ম
১৮৪০-এ মৃত্যু
মৃত্যুদণ্ডপ্রাপ্ত ভারতীয়
[[বিষয়শ্রেণী:মৃত্যুদণ্ডপ্রাপ্ত ভারতীয় ধারাবাহিক খুনি
]]
ভারতীয় গ্যাংস্টার
খুনের দায়ে দোষী সাব্যস্ত ভারতীয়
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
জন্ম সাল অনিশ্চিত
জব্বলপুরের মানুষ
উত্তরপ্রদেশের অপরাধী
মার্ক কনেলি (লেখক)

মার্কাস কুক কনেলি (; ১৩ ডিসেম্বর ১৮৯০ – ২১ ডিসেম্বর ১৯৮০) একজন মার্কিন নাট্যকার, পরিচালক, প্রযোজক, অভিনেতা ও গীতিকার ছিলেন। তিনি অলগনকুইন রাউন্ড টেবিলের গুরুত্বপূর্ণ সদস্য ছিলেন। তিনি দ্য গ্রিন প্যাস্টিউরস নাটকের জন্য ১৯৩০ সালে পুলিৎজার পুরস্কার অর্জন করেন।

প্রারম্ভিক জীবন
কনেলি ১৮৯০ সালের ১৩ই ডিসেম্বর পেন্সিলভেনিয়ার ম্যাকিসপোর্টে জন্মগ্রহণ করেন। তার পিতা প্যাট্রিক জোসেফ কনেলি একজন অভিনেতা ও হোটেল ব্যবসায়ী এবং মাতা মেবল ফাউলার কুক অভিনেত্রী ছিলেন। তার পিতা ১৯০২ সালে মারা যান। কনেলি পেন্সিলভেনিয়ার ওয়াশিংটন শহরের ট্রিনিটি হল বোর্ডিং স্কুলে পড়াশোনা করেন।

কর্মজীবন
কনেলি অ্যাসোসিয়েটেড প্রেসের কাব প্রতিবেদক হিসেবে কাজ করার পর দ্য পিটসবার্গ গেজেট টাইমস-এর জুনিয়র প্রতিবেদক হিসেবে যোগ দেন। এই সময়ে তিনি এই সংবাদপত্রে হাস্যরসাত্মক সম্পাদকীয় লেখা শুরু করেন। ১৯১৯ সালে তিনি অলগনকুইন রাউন্ড টেবিলে যোগ দেন।

পিটসবার্গে কাজ করার সময় কনেলি মঞ্চের জন্য লেখা শুরু করেন। নিউ ইয়র্ক সিটির দ্য মর্নিং টেলিগ্রাফ-এর নাটমঞ্চের প্রতিবেদন করার মধ্য দিয়ে মঞ্চের প্রতি তার আগ্রহ আরও বৃদ্ধি পায়। এই কাজের সুবাদে তার জর্জ এস. কফম্যানের সাথে বন্ধুত্ব হয়, কফম্যান তখন দ্য নিউ ইয়র্ক টাইমস-এ নাটকের জন্য লিখতেন।

মৃত্যু
কনেলি ১৯৮০ সালের ২১শে ডিসেম্বর ৯০ বছর বয়সে নিউ ইয়র্কের ম্যানহাটনের সেন্ট লুকস হাসপাতালে মৃত্যুবরণ করেন।

তথ্যসূত্র

বহিঃসংযোগ
 
 
 
Algonquin Round Table Walking Tours 
Algonquin Round Table page at the Algonquin Hotel's web site
Algonquin Circle Links 
Stephen Wilde Official Website

১৮৯০-এ জন্ম
১৯৮০-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন নাট্যকার
২০শ শতাব্দীর মার্কিন লেখক
২০শ শতাব্দীর মার্কিন সাংবাদিক
নিউ ইয়র্ক শহরের লেখক
পেন্সিলভেনিয়ার অভিনেতা
পেন্সিলভেনিয়ার লেখক
পেন্সিলভেনিয়ার সাংবাদিক
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন পুরুষ নাট্যকার
মার্কিন পুরুষ সাংবাদিক
নাটকে পুলিৎজার পুরস্কার বিজয়ী
তোমা পপোভ

তোমা জুনিয়র পপোভ (; জন্ম: ২৯ সেপ্টেম্বর ১৯৯৮; তোমা পপোভ নামে সুপরিচিত) হলেন একজন ফরাসি ব্যাডমিন্টন খেলোয়াড়, যিনি মূলত ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

পপোভ ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
তোমা জুনিয়র পপোভ ১৯৯৮ সালের ২৯শে সেপ্টেম্বর তারিখে ফ্রান্সের সোফিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
পপোভ ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে দুই ম্যাচে জয়লাভ করে তিনি গ্রুপ এইচ-এ প্রথম স্থান অধিকার করে নকআউট পর্বে অংশগ্রহণ করেছিলেন। ১৬ জনের পর্বে পপোভ মালয়েশিয়ার লি জি জিয়ার মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে পরাজিত হয়ে তিনি প্রতিযোগিতা থেকে বিদায় নিয়েছিলেন।

এছাড়াও তিনি ক্রিস্তো পপোভের সাথে দলগতভাবে ব্যাডমিন্টনে পুরুষদের দ্বৈত প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তারা গ্রুপ পর্ব থেকেই বিদায় নিয়েছিল।

তথ্যসূত্র

বহিঃসংযোগ

 

১৯৯৮-এ জন্ম
জীবিত ব্যক্তি
ফরাসি পুরুষ ব্যাডমিন্টন খেলোয়াড়
ফ্রান্সের অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
২১শ শতাব্দীর ফরাসি পুরুষ ক্রীড়াবিদ
নটরাজন চন্দ্রশেখরন

নটরাজন চন্দ্রশেখরন (জন্ম: ২ জুন ১৯৬৩) একজন ভারতীয় ব্যবসায়ী এবং টাটা সন্স ও টাটা গ্রুপের চেয়ারম্যান। তিনি টাটা কনসালটেন্সি সার্ভিসেসের প্রধান অপারেটিং অফিসার ছিলেন এবং ২০০৯ সালে নির্বাহী পরিচালক হিসেবে দায়িত্ব পান। তিনি টাটা মোটরস এবং টাটা গ্লোবাল বেভারেজের চেয়ারম্যানও ছিলেন। তিনিই প্রথম অ-পারসি এবং পেশাদার নির্বাহী যিনি টাটা গ্রুপের প্রধান হয়েছিলেন। তিনি জি২০ ভারতের সভাপতিত্ব গ্রহণ করেছেন এবং ভারতের জি২০ সভাপতিত্বের সময় ব্যবসায়িক এজেন্ডা পরিচালনা করবেন।

শিক্ষাজীবন 
চন্দ্রশেখরন মোহানুরের একটি তামিল সরকারি স্কুলে পড়াশোনা করেন। পরে তিনি তামিলনাড়ুর কোয়েম্বাটোর ইনস্টিটিউট অব টেকনোলজি থেকে ফলিত বিজ্ঞানে স্নাতক ডিগ্রী অর্জন করেন এবং ১৯৮৬ সালে তামিলনাড়ুর তিরুচিরাপল্লী (বর্তমানে ন্যাশনাল ইনস্টিটিউট অব টেকনোলজি, তিরুচিরাপল্লী) আঞ্চলিক ইঞ্জিনিয়ারিং কলেজ থেকে কম্পিউটার অ্যাপ্লিকেশনে স্নাতকোত্তর (এমসিএ) অর্জন করেন।

তথ্যসূত্র 

১৯৬৩-এ জন্ম
তামিল ব্যক্তি
জীবিত ব্যক্তি
ভারতীয় প্রধান নির্বাহী
তামিলনাড়ুর ব্যবসায়ী
আন্তোনি সিনিসুকা গিন্তিং

আন্তোনি সিনিসুকা গিন্তিং (; জন্ম: ২০ অক্টোবর ১৯৯৬) হলেন একজন ইন্দোনেশীয় ব্যাডমিন্টন খেলোয়াড়, যিনি মূলত ইন্দোনেশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

২০১৩ সালে ব্যাডমিন্টনে অভিষেক করা গিন্তিং ইন্দোনেশিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
আন্তোনি সিনিসুকা গিন্তিং ১৯৯৬ সালের ২০শে অক্টোবর তারিখে ইন্দোনেশিয়ার পূর্ব জাভায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
গিন্তিং ইন্দোনেশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র একটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ 

 

১৯৯৬-এ জন্ম
জীবিত ব্যক্তি
ইন্দোনেশীয় পুরুষ ব্যাডমিন্টন খেলোয়াড়
ইন্দোনেশিয়ার অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
ব্যাডমিন্টনে অলিম্পিক পদক বিজয়ী
হাওয়ার্ড শু

হাওয়ার্ড শু (; জন্ম: ২৮ নভেম্বর ১৯৯০) হলেন একজন মার্কিন ব্যাডমিন্টন খেলোয়াড়, যিনি মূলত মার্কিন যুক্তরাষ্ট্রের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

শু মার্কিন যুক্তরাষ্ট্রের হয়ে ২০১৬ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
হাওয়ার্ড শু ১৯৯০ সালের ২৮শে নভেম্বর তারিখে মার্কিন যুক্তরাষ্ট্রের ক্যালিফোর্নিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
শু মার্কিন যুক্তরাষ্ট্রের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ

 

১৯৯০-এ জন্ম
জীবিত ব্যক্তি
মার্কিন পুরুষ ব্যাডমিন্টন খেলোয়াড়
মার্কিন যুক্তরাষ্ট্রের অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
২১শ শতাব্দীর মার্কিন পুরুষ ক্রীড়াবিদ
গুটিদাড়া

গুটিদাড়া বাংলাদেশের গ্রামীণ খেলা। দলগত খেলা গুটিদাড়ায় নির্ধারিত সময়ে গোলাকার ঘুঁটি (গুটি নামে প্রচলিত) ছোট লাঠি দিয়ে আঘাত করে সীমানার বাইরে ছুড়ে ফেলা পয়েন্ট অর্জনের চেষ্টা করা হয়। মূলত ব্রাহ্মণবাড়িয়া জেলার ঐতিহ্যবাহী খেলা। এই জেলায় প্রবীণ-নবীনদের মধ্যে সাংগঠনিকভাবে গুটিদাড়া খেলা আয়োজনের ঐতিহ্য আছে। জেলার প্রায় সব গ্রামে ফসল কাটানোর পর গুটিদাড়া খেলা হয়।

বর্ণনা 
গুটিদাড়া একটি দলগত খেলা। দুইদলে ভাগ হয়ে খেলা হয়। প্রতি দলে ১১ জন খেলোয়াড় থাকেন। সাধারণত ফসল তোলার পর জমিতে গুটিদাড়া খেলা হয়। মাঠের সীমা নির্ধারণ হয়, খেলোয়াড়দের পারস্পরিক বোঝাপড়ায়। প্রতিদল ৩০ মিনিট করে দাড়া বা লাঠি দিয়ে গুটিতে আঘাত করে অনেক দূরে সীমানার বাইরে নিতে চেষ্টা করেন। অন্যদলের খেলায়াড় সেই গুটি লুফে নিতে চেষ্টা করেন। লুফে নিলে প্রতিপক্ষের পয়েন্ট কাটা বলে গণ্য হয়। সীমানা পার করার সময় বিপক্ষ দলের কেউ লুফে নিতে ব্যর্থ হলে গুটি ছোড়া দল পয়েন্ট অর্জন করে। এভাবে বেশি পয়েন্ট অর্জন করা দলকে বিজয়ী ঘোষণা করা হয়।

খেলা পরিচালনার জন্য দুইজন রেফারি থাকেন। মুদ্রা নিক্ষেপের মাধ্যমে ঘুঁটি ছোড়ার সুযোগ নির্ধারিত হয়।

সরঞ্জাম 
গুটিদাড়া খেলার মূল সরঞ্জাম দুইটি - মহিষের শিং থেকে বানানো গোলাকৃতির ঘুঁটি ও বাঁশের তৈরি দেড় হাত লম্বা লাঠি। মহিষের শিং থেকে বানানো ঘুঁটি বর্তমানে দুষ্প্রাপ্য হওয়ায় মেশিনে বানানো কৃত্রিম ঘুঁটি দিয়ে খেলা হয়।

ঐতিহ্য ও প্রচলন 
গুটিদাড়া ব্রাহ্মণবাড়িয়া জেলায় প্রচলিত। বর্তমানে বাংলাদেশের সব জেলায় খেলাটির প্রচলন না থাকলেও এটিকে গ্রামীণ খেলা হিসেবে বাংলাদেশের ঐতিহ্য হিসেবে গণ্য করা হয়। ব্রাহ্মণবাড়িয়ায় স্থানীয় সাহিত্য অ্যাকাডেমির উদ্যোগে সাংগঠনিকভাবে শহরের পৌর এলাকার শেরপুরে ১৯৯৯ সাল থেকে প্রতিবছর নবীন-প্রবীণদের মধ্যে গুটিদাড়া খেলার রীতি আছে। বার্ষিক প্রতিযোগিতা ছাড়াও খেলোয়াড়রা জেলার শাহবাজপুর, সরাইলসহ বিভিন্ন স্থানে গিয়ে প্রতিযোগিতায় অংশ নেন।

তথ্যসূত্ৰ 

বাংলাদেশে ক্রীড়া
বাংলাদেশী সংস্কৃতি
বাংলাদেশের ঐতিহ্যবাহী ক্রীড়া
জর্জ এস. কফম্যান

জর্জ সাইমন কফম্যান (; ১৬ নভেম্বর ১৮৮৯ - ২ জুন ১৯৬১) একজন মার্কিন নাট্যকার, মঞ্চ পরিচালক, ও মঞ্চ সমালোচক ছিলেন। তিনি হাস্যরাসাত্মক ও রাজনৈতিক ব্যঙ্গাত্মক নাটকের পাশাপাশি মার্ক্স ভ্রাতৃদ্বয় ও অন্যান্যদের জন্য কয়েকটি সঙ্গীতনাট্য রচনা করেন। তিনি অব দি আই সিং নাটকের জন্য মরি রিসকাইন্ড ও ইরা গার্শউইনের সাথে ১৯৩২ সালে এবং ইউ ক্যান্ট টেক ইট উইথ ইউ নাটকের জন্য মস হার্টের সাথে নাটকে পুলিৎজার পুরস্কার অর্জন করেন। তিনি গাইজ অ্যান্ড ডলস সঙ্গীতনাট্যের জন্য ১৯৫১ সালে শ্রেষ্ঠ পরিচালক বিভাগে টনি পুরস্কার অর্জন করেন।

প্রারম্ভিক জীবন
জর্জ এস. কফম্যান ১৮৮৯ সালের ১৬ই নভেম্বর পেন্সিলভেনিয়ার পিটসবার্গে এক ইহুদি পরিবারে জন্মগ্রহণ করেন। তার পিতা জোসেফ এস. কফম্যান হ্যাটব্যান্ড প্রস্তুতকারক এবং মাতা নেটি মেয়ার্স। তার ছোট বোন রুথ এবং আরেক বোন হেলেন, যার ডাকনাম " হেলস"। ১৯০৭ সালে উচ্চ বিদ্যালয়ের পাঠ শেষ করে তিনি তিন মাস আইন নিয়ে অধ্যয়ন করেন। অচিরেই তার পড়াশোনা থেকে মোহমুক্তি ঘটে এবং তিনি সিল্ক বিক্রয় ও পাইকারি ফিতা বিক্রয়-সহ কয়েকটি পেশায় কাজ করেন।

কর্মজীবন
কফম্যান নিউ ইয়র্ক মেইল-এর জন্য ফ্রাঙ্কলিন পি. অ্যাডামসের লেখা সম্পাদকীয়তে হাস্যরসাত্মক উপাদান লেখায় অবদান রাখতে শুরু করেন। তিনি অ্যাডামসের ঘনিষ্ঠ বন্ধু হয়ে ওঠেন, যার মাধ্যমে তিনি ১৯১২ সালে দ্য ওয়াশিংটন পোস্ট-এর রসাত্ববোধক সম্পাদকীয় লেখক হিসেবে তার প্রথম চাকরি পান। ১৯১৫ সালে তিনি দ্য নিউ ইয়র্ক ট্রিবিউন-এর নাট্য প্রতিবেদক হিসেবে যোগ দেন ও হেউড ব্রাউনের অধীনে কাজ করেন। ১৯১৭ সালে কফম্যান দ্য নিউ ইয়র্ক টাইমস-এ যোগদান করেন ও পরে নাট্য সম্পাদক হন এবং ১৯৩০ সাল পর্যন্ত এই সংবাদপত্রের সাথে যুক্ত ছিলেন।

পুরস্কার

তথ্যসূত্র

বহিঃসংযোগ

 
 George S. Kaufman at Internet Off-Broadway Database
 
 
George S. Kaufman Papers  at the Wisconsin Center for Film and Theater Research
George S. Kaufman Papers at the Library of Congress
George S. Kaufman.com
George S. Kaufman at doollee.com , The Playwrights Database
 (a tribute to Kaufman)
 

১৮৮৯-এ জন্ম
১৯৬১-এ মৃত্যু
২০শ শতাব্দীর মার্কিন নাট্যকার
২০শ শতাব্দীর মার্কিন লেখক
২০শ শতাব্দীর মার্কিন সাংবাদিক
পেন্সিলভেনিয়ার লেখক
পেন্সিলভেনিয়ার সাংবাদিক
মার্কিন পুরুষ নাট্যকার
মার্কিন পুরুষ সাংবাদিক
মার্কিন মঞ্চ পরিচালক
মার্কিন মঞ্চ সমালোচক
টনি পুরস্কার বিজয়ী
নাটকে পুলিৎজার পুরস্কার বিজয়ী
মাইকেল ডিন উডফোর্ড

মাইকেল ডিন উডফোর্ড (, জন্ম ১৯৫৫) একজন মার্কিন সামষ্টিক অর্থনীতিবিদ ও মুদ্রাতাত্ত্বিক। তিনি বর্তমানে মার্কিন যুক্তরাষ্ট্রের কলাম্বিয়া বিশ্ববিদ্যালয়ে অধ্যাপনা করছেন।

উচ্চশিক্ষায়তনিক কর্মজীবন
উডফোর্ড শিকাগো বিশ্ববিদ্যালয় থেকে ১৯৭৭ সালে কলাবিদ্যায় স্নাতক (ব্যাচেলর অভ আর্টস) উপাধি লাভ অরেন। এরপর ১৯৮০ সালে তিনি ইয়েল আইন শিক্ষা প্রতিষ্ঠান থেকে জুরিস ডক্টর অর্থাৎ আইনবিদ্যায় ডক্টর উপাধি অর্জন করেন। অতঃপর তিনি ১৯৮৩ সালে ম্যাসাচুসেটস ইনস্টিটিউট অভ টেকনোলজি থেকে অর্থনীতিতে ডক্টরেট উপাধি অর্জন করেন।

তিনি কলাম্বিয়া বিশ্ববিদ্যালয়ে শিক্ষকতা জীবন শুরু করেন।  এরপর তিনি শিকাগো বিশ্ববিদ্যালয় ও প্রিন্সটন বিশ্ববিদ্যালয়ে শিক্ষকতা করে ২০০৪ সালে আবার কলাম্বিয়া বিশ্ববিদ্যালয়ে ফেরত আসেন এবং জন বেটস ক্লার্ক চেয়ার বা বিশিষ্ট অধ্যাপক হিসেবে যোগ দেন। তিনি জন ডি ও ক্যাথারিন টি ম্যাকার্থার ফাউন্ডেশন পুরস্কার গবেষণা বৃত্তি লাভ করেন, যা ১৯৮১ থেকে ১৯৮৬ সাল পর্যন্ত তাঁর গবেষণার অর্থায়ন করে। ২০০৭ সালে তিনি ডয়চে ব্যাংক পুরস্কার লাভ করেন।

উডফোর্ড প্রারম্ভিকভাবে সৌরকলঙ্ক ভারসাম্যসমূহ ও ত্রুটিপূর্ণ প্রতিযোগিতার উপর দৃষ্টি নিবদ্ধ করেন। পরবর্তীতে তিনি আঠালো দাম সামষ্টিক অর্থনৈতিক প্রতিমানের উপরে গবেষণা শুরু করেন। তখন থেকে তিনি ঐ পরিকাঠামোটি ব্যবহার করে মুদ্রানীতি সংক্রান্ত বিভিন্ন  বিষয় অধ্যয়ন করেছেন, সুদের হার-ভিত্তিক নীতির পক্ষে ওকালতি করেছেন এবং উইকসেলের নীতিগুলির সাথে তাঁর গবেষণাকর্ম সমন্বিত করেছেন।

তথ্যসূত্র

বহিঃসংযোগ
 Michael Woodford's homepage at Columbia University
 Michael Woodford  2007 winner of the Deutsche Bank Prize in Financial Economics

১৯৫৫-এ জন্ম
জীবিত ব্যক্তি
মুদ্রা অর্থনীতিবিদ
নব্য কেইনসীয় অর্থনীতিবিদ
আরিয়েল পেকেস

আরিয়েল স্ট্যানলি পেকেস (, জন্ম ১৯৪৯) মার্কিন যুক্তরাষ্ট্রের হার্ভার্ড বিশ্ববিদ্যালয়ের অর্থশাস্ত্রে টমাস অধ্যাপক। তিনি অর্থমিতি ও শিল্প সংগঠন বিষয়ে বিশেষায়িত গবেষণা করেন। তিনি অর্থমিতিক সমাজ (একোনোমেট্রিক সোসাইটি) ও মার্কিন কলা ও বিজ্ঞান অ্যাকাডেমির বিশিষ্ট সভ্য (ফেলো)। এছাড়া তিনি ১৯৮৮ সালে ফ্রিশ পদক, ২০১৭ সালে জঁ-জাক লাফোঁ পুরস্কার, ২০১৮ সালে বিবিভিএ ফাউন্ডেশন জ্ঞানের সীমান্ত পুরস্কার এবং ২০২২ সালে এরভিন প্লাইন নেমার্স পুরস্কার বিজয় করেছেন। ২০১৭ সালে তিনি মার্কিন জাতীয় বিজ্ঞান অ্যাকাডেমির সদস্য নির্বাচিত হন। তিনি ২০০৭ সালে শিল্প সংগঠনের বিশিষ্ট সভ্য ছিলেন। ২০১৯ সালে তিনি মার্কিন অর্হতনৈতিক সংঘের বিশিষ্ট সভ্য পদে নিয়োগ পান।

আরিয়েলের গবেষণার মূল বিষয় হলো পরিবেশ ও নীতির পরিবর্তনের প্রতি বাজারের প্রতিক্রিয়া বিশ্লেষণের পদ্ধতি উদ্ভাবন করা এবং এই সরঞ্জামগুলিকে বিভিন্ন শিল্পখাতের উপর প্রয়োগ করা। তাঁর বিএলপি ও অলি-পেকেস পদ্ধতিগুলি চাহিদা প্রাক্কলন ও উৎপাদন অপেক্ষক বিশ্লেষণে প্রভাব রেখেছে।

তথ্যসূত্র

বহিঃসংযোগ 
 Professor Pakes's webpage at Harvard
 BLP on JSTOR
 Olley and Pakes on JSTOR

১৯৪৯-এ জন্ম
জীবিত ব্যক্তি
জেরুসালেমের হিব্রু বিশ্ববিদ্যালয়ের উচ্চশিক্ষায়তনিক কর্মচারী
উইসকন্সিন-ম্যাডিসন বিশ্ববিদ্যালয়ের শিক্ষক
ইয়েল বিশ্ববিদ্যালোয়ের শিক্ষক
হার্ভার্ড বিশ্ববিদ্যালোয়ের শিক্ষক
অর্থমিতিক সমাজের বিশিষ্ট সভ্য
কানাডীয় অর্থনীতিবিদ
মার্কিন অর্থনীতিবিদ
ব্যষ্টিক অর্থমিতিবিদ
জেরুসালেমের হিব্রু বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
যুক্তরাজ্যের সাধারণ নির্বাচন, ১৯২৪

১৯২৪ সালের যুক্তরাজ্যের সাধারণ নির্বাচন ২৯ অক্টোবর ১৯২৪ তারিখে রোজ বুধবার অনুষ্ঠিত হয়। অনাস্থা প্রস্তাবে হাউস অফ কমন্সে প্রধানমন্ত্রী রামসে ম্যাকডোনাল্ডের নেতৃত্বে শ্রমিক সংখ্যালঘু সরকারের পরাজয়ের ফলে এই নির্বাচন আহ্বান করা হয়েছে। এটি ছিল দুই বছরেরও কম সময়ের মধ্যে তৃতীয় সাধারণ নির্বাচন। গত ৯ অক্টোবর সংসদ ভেঙে দেওয়া হয়।

স্ট্যানলি বাল্ডউইনের নেতৃত্বে কনজারভেটিভরা ১৯২৩ সালের সাধারণ নির্বাচনের তুলনায় নির্বাচনী পরিপ্রেক্ষিতে আরও ভাল পারফরম্যান্স করেছিল এবং ২০৯ আসনের বৃহৎ সংসদীয় সংখ্যাগরিষ্ঠতা অর্জন করে। ম্যাকডোনাল্ডের নেতৃত্বে লেবার ৪০টি আসন হারিয়েছে। নির্বাচনে এইচএইচ অ্যাসকুইথের নেতৃত্বে লিবারেল পার্টি তাদের ১৫৮টি আসনের মধ্যে ১১৮টি হারায় যা লেবার পার্টি এবং কনজারভেটিভ পার্টির মধ্যে ব্রিটিশ রাজনীতিকে মেরুকরণে সহায়তা করেছিল।

এই সাধারণ নির্বাচনে রক্ষণশীল ভূমিধ্বস বিজয় এবং লেবার পরাজয়ের আংশিকভাবে জিনোভিয়েভ চিঠির জন্য দায়ী করা হয়েছে, একটি জাল দলিল যা নির্বাচনের চার দিন আগে ডেইলি মেইলে সত্যিকারের এবং চাঞ্চল্যকর বলে প্রকাশিত হয়েছিল। ১৯২৩ সালের সাধারণ নির্বাচনের তুলনায় লেবার ভোট প্রায় ১০ লাখ বেড়েছে, কিন্তু এটি মূলত পূর্ববর্তী নির্বাচনের তুলনায় ৮৭ জন বেশি প্রার্থী দেওয়ার কারণে।

কনজারভেটিভরা সাম্রাজ্যবাদী পছন্দের একটি সুরক্ষাবাদী বাণিজ্য নীতিতে যাওয়ার জন্য একটি ম্যান্ডেট পাওয়ার জন্য পূর্ববর্তী ১৯২৩ সালের নির্বাচন তাড়াতাড়ি ডেকেছিল, কিন্তু তাদের সংখ্যাগরিষ্ঠতা হারিয়েছিল। ১৯২৪ সালে তারা মুক্ত বাণিজ্যে ফিরে আসে এবং ক্ষমতা ফিরে পায়। ১৯২৯ সালের পরবর্তী সাধারণ নির্বাচনে তারা আবার হেরে গিয়ে সুরক্ষাবাদের প্রস্তাব করবে।

১৯৬৪ এবং ১৯৯২ এর সাথে এটি ২০শ শতাব্দীর তিনটি নির্বাচনের মধ্যে প্রথম যা একই বছরে মার্কিন যুক্তরাষ্ট্রের রাষ্ট্রপতি নির্বাচনের সাথে অনুষ্ঠিত হয়। এটি একটি নিকটতম দৃষ্টান্ত যেখানে উভয় নির্বাচন এক সপ্তাহ পরে অনুষ্ঠিতব্য পরবর্তী নির্বাচনের সাথে ওভারল্যাপ হয়েছে।

ফলাফল

নোট

তথ্যসূত্র

আরও পড়ুন

 Adelman, Paul. The decline of the Liberal Party 1910-1931 (Routledge, 2014).
 
 Walker, Graham, and James Greer. "Religion, Labour, and National Questions: The General Election of 1924 in Belfast and Lanarkshire1." Labour History Review 84.3 (2019): 217-240.

বহিঃসংযোগ 

 যুক্তরাজ্যের নির্বাচনের ফলাফল—সংক্ষিপ্ত ফলাফল 1885-1979

ইশতেহার 

 1924 রক্ষণশীল ইশতেহার
 1924 শ্রম ঘোষণাপত্র
 1924 লিবারেল ইশতেহার

রামসে ম্যাকডোনাল্ড
১৯২৪
স্ট্যানলি বাল্ডউইন
জিয়া আহমেদ

জিয়া আহমেদ বাংলাদেশ সেনাবাহিনীর একজন মেজর জেনারেল এবং বাংলাদেশ টেলিযোগাযোগ নিয়ন্ত্রণ কমিশনের সাবেক চেয়ারম্যান ছিলেন।

প্রারম্ভিক জীবন 
জিয়া আহমেদ ২৬ জুলাই ১৯৫৪ সালে পাবনা জেলার সুজানগর উপজেলায় পূর্ব পাকিস্তানে (বর্তমানে বাংলাদেশ) জন্মগ্রহণ করেন। তার পিতা ছিলেন সরদার জয়েনউদ্দিন, একজন উল্লেখযোগ্য কবি। তিনি ঢাকার তেজগাঁও সরকারি উচ্চ বিদ্যালয় মাধ্যমিক সম্পন্ন করেন এবং নটরডেম কলেজ থেকে স্নাতক হন।

কর্ম জীবন 
জিয়া আহমেদ ১৯৭৫ সালে বাংলাদেশ সেনাবাহিনীর সিগন্যাল কর্পসে কমিশন লাভ করেন।

জিয়া আহমেদ মোজাম্বিকে জাতিসংঘের অপারেশনে দায়িত্ব পালন করেছিলেন।

জিয়া আহমেদকে ২০০১ থেকে ২০০৬ সালের জাতীয়তাবাদী দলের সরকারের সময় ব্রিগেডিয়ার জেনারেল পদ থেকে বাংলাদেশ সেনাবাহিনী থেকে বাধ্যতামূলক অবসরে পাঠানো হয়েছিল। ২০০৯ সালে আওয়ামী লীগ ক্ষমতায় আসার পর, আহমেদকে মেজর জেনারেল হিসেবে পদোন্নতি দেওয়া হয় এবং ২০০৯ সালের ফেব্রুয়ারিতে বাংলাদেশ টেলিযোগাযোগ নিয়ন্ত্রণ কমিশনের চেয়ারম্যান নিয়োগ করা হয়। তিনি মেজর জেনারেল মনজুরুল আলমের স্থলাভিষিক্ত হন। তিনি তিন বছরের চুক্তিতে নিযুক্ত হন। তিনি বাংলাদেশ টেলিযোগাযোগ নিয়ন্ত্রণ কমিশনের বঙ্গবন্ধু স্যাটেলাইটের জন্য চুক্তিতে স্বাক্ষর করেন। বাংলাদেশের সবচেয়ে বড় টেলিকম কোম্পানি গ্রামীণফোনের কাছে তিনি ৩০ বিলিয়ন টাকা কর চেয়েছিলেন। মঞ্জুরুল আলমের পর, আহমেদ বাংলাদেশ টেলিযোগাযোগ নিয়ন্ত্রণ কমিশনের প্রধান হিসেবে দ্বিতীয় সেনা কর্মকর্তা ছিলেন।

২০১০ সালের নভেম্বর মাসে, জিয় আহমেদ লেফটেন্যান্ট জেনারেল এম হারুন-উর-রশীদ দ্বারা আয়োজিত একটি অনুষ্ঠানে বক্তৃতা দেন, যা সাবেক প্রধানমন্ত্রী খালেদা জিয়ার পক্ষে সাবেক সেনা কর্মকর্তাদের দ্বারা জারি করা রাজনৈতিক বিবৃতির সমালোচনা করে। সে বছর বাংলাদেশে তিনি আংশিকভাবে ফেসবুক ব্লক করেন।

জিয়া আহমেদ সেলফোন অপারেটরদের জন্য ১০ সেকেন্ডে পালস রেট তৈরি করেন। তিনি ডাক, টেলিযোগাযোগ এবং তথ্য প্রযুক্তি মন্ত্রকের সাথে সাংগঠনিক এখতিয়ার নিয়ে দুটি সংস্থার মধ্যে সম্পর্ক নষ্ট করার জন্য লড়াই করেছিলেন।

মৃত্যু 
জিয়া আহমেদ ১১ সেপ্টেম্বর ২০১২ তারিখে ঢাকার ইউনাইটেড হাসপাতালে মৃত্যুবরণ করেন। তাকে বনানী সেনা কবরস্থানে দাফন করা হয়।

তথ্যসূত্র 

১৯৫৪-এ জন্ম
২০১২-এ মৃত্যু
বাংলাদেশ সেনাবাহিনীর জেনারেল
নটর ডেম কলেজ, ঢাকার প্রাক্তন শিক্ষার্থী
পাবনা জেলার ব্যক্তি